ডাঃ শাহাদাত হোসেন আরো বলেন, বিচারীক আদালতে এমপি বদির সাজা হওয়ার পরও সরকারের নির্দেশে সাজা মওকুপ হয়। কিন্তু আমার দেশ পত্রিকার সম্পাদক কলম সৈনিক সাংবাদিক মাহমুদুর রহমানকে আদালত জামিন দিলেও তাকে মুক্তি দেওয়া হচ্ছেনা সরকারের নির্দেশে। এই হচ্ছে দেশের শাসন ব্যবস্থা। তিনি অদ্য ২১ শে নভেম্বর বিকালে কেন্দ্রীয় কর্মসূচির অংশ হিসেবে বিএনপির চেয়ারপার্সেন বেগম খালেদা জিয়ার বিরুদ্ধে গ্রেফতারী পরোয়ানা জারীর প্রতিবাদে বাকলিয়া থানা বিএনপি ও অঙ্গ সংগঠনের উদ্যোগে বিক্ষোভ মিছিলোত্তর সমাবেশের প্রধান অতিথির বক্তব্যে উপরোক্ত বক্তব্য রাখেন।